ศาลพม่าเพิ่มโทษจำคุก Burma VJ รวม 18 ปี-หลังรายงานเหตุระเบิดในย่างกุ้ง
ซิตตู่ เซยะ ช่างภาพสถานีโทรทัศน์เสียงประชาธิปไตยพม่า ถูกตัดสินจำคุกรวม 18 ปี หลังรายงานข่าวเหตุระเบิดกลางเมืองย่างกุ้ง ช่วงเทศกาลสงกรานต์ปีก่อน ขณะที่เจ้าหน้าที่เรือนจำได้ลงโทษนักข่าวผู้นี้ด้วยการขังไว้ในกรงสุนัข ฐานไม่ยอมทำความเคารพผู้คุม ขณะที่บิดาของเขาก็ถูกสั่งจำคุกด้วยฐานติดต่อฝ่ายค้านพม่านอกประเทศ ซึ่งเป็นสื่อออนไลน์พลัดถิ่นของพม่า รายงานว่า เมื่อวันพุธที่ผ่านมา (14 ก.ย.) ศาลนครย่างกุ้งตัดสินเพิ่มโทษจำคุก 10 ปี แก่นายซิตตู่ เซยะ (Sithu Zeya) ช่างภาพของสถานีโทรทัศน์เสียงแห่งประชาธิปไตยพม่า หรือดีวีบี ในข้อหาละเมิดกฎหมายว่าด้วยการธุรกรรมอิเล็กทรอนิกส์ซิตตู่ เซยะ เพิ่งถูกตัดสินเมื่อเดือนพฤษภาคมปีที่ผ่านมา ให้จำคุก 8 ปี ตามกฎหมายการสมาคมที่ผิดกฎหมาย โดยถูกรัฐบาลตั้งข้อกล่าวว่าติดต่อกับองค์กรผิดกฎหมาย และละเมิดกฎหมายตรวจคนเข้าเมืองช่างภาพดีวีบีวัย 21 ปีผู้นี้ ถูกจับเมื่อ 15 เมษายนปีที่แล้ว และถูกกักขังที่เรือนจำอินเส่ง หลังเขาเป็นผู้ถ่ายภาพเหตุการณ์ระเบิดกลางนครย่างกุ้ง ซึ่งเกิดขึ้นระหว่างสงกรานต์ของพม่าเมื่อปี 2553 ส่งผลให้มีผู้เสียชีวิต 10 คน และบาดเจ็บ 170 คนระหว่างการถูกควบคุมตัวเพื่อสอบสวน มีรายงานว่า ซิตตู่ เซยะรับสารภาพว่ามีตำแหน่งหน้าที่เกี่ยวข้องกับสถานีโทรทัศน์ดีวีบี ของฝ่ายค้านพม่าซึ่งมีสำนักงานอยู่ต่่างประเทศ และยอมรับว่าได้เข้าร่วมอบรมการรายงานข่าวในประเทศไทย โดยคำรับสารภาพเหล่านี้ ถูกอ้างโดยฝ่ายโจทก์เว็บไซต์อิวระดี ยังรายงานด้วยว่า เมื่อมกราคมที่ผ่านมาในขณะที่ซิตตู่ เซยะถูกขังที่เรือนจำอินเส่ง เขาถูกผู้คุมนำตัวไปขังไว้ในกรงสุนัข ซึ่งใช้สำหรับขังสุนัขรักษาความปลอดภัยเรือนจำ เนื่องจากซิตตู่ไม่ยอมทำความเคารพผู้คุมเรือนจำพ่อของซิตตู่ เซยะ คือหม่อง หม่อง เซะยะ ถือเป็นลูกของนักเขียนพม่าชื่อดัง ซะยาลินยอน (อาจารย์ลินยอน) ทั้งนี้หม่อง หม่อง เซยะ ก็ถูกจับที่บ้านเมื่อวันที่ 16 เมษายนปีที่ผ่านมาเช่นกัน และถูกควบคุมตัวที่เรือนจำอินเส่ง โดยข้อมูลจากทนายของเขาระบุว่า หม่อง หม่อง เซยะ ถูกตั้งข้อหาว่าละเมิดกฎหมายการสมาคมที่ผิดกฎหมาย เนื่องจากเขาติดต่อกับรัฐบาลพม่าพลัดถิ่นในประเทศไทย โดยเขาถูกตัดสินจำคุก 13 ปี เมื่อ 1 เมษายน 1 วันก่อนที่เต็งเส่งจะเข้ารับตำแหน่งนอกจากนี้ เมื่อเดือนสิงหาคมที่ผ่านมา นายเนย์ เมียว ซิน ซึ่งเป็นอาสาสมัครขององค์กรรับบริจาคเลือด ที่สนับสนุนโดยพรรคสันนิบาตแห่งชาติเพื่อประชาธิปไตย ก็ถูกตัดสินจำคุก 10 ปี ในข้อหาละเมิดกฎหมายว่าด้วยการธุรกรรมอิเล็กทรอนิกส์ข้อมูลจากกลุ่มรณรงค์ปล่อยตัวนักข่าวในพม่า Free Burma VJ ระบุว่ามีผู้สื่อข่าววิดีโอหรือ VJ ในพม่ากว่า 17 คน ถูกทางการพม่าจับกุมและตัดสินจำคุกเป็นระยะเวลาหลายสิบปี โดย VJ เหล่านี้มีบทบาทสำคัญอย่างมากในการเผยแพร่ข้อมูลข่าวสารทันเหตุการณ์จากใน พม่าออกสู่สายตาชาวโลก โดยเฉพาะในช่วงการประท้วงใหญ่ของพระสงฆ์ในปี 2550 ที่จบลงด้วยการที่รัฐบาลออกมาปราบปรามผู้ที่ออกมาประท้วง จนทำให้มีประชาชนเป็นจำนวนมากต้องล้มตายและได้รับบาดเจ็บ และการรายงานข่าวในช่วงพายุไซโคลนนาร์กีสถล่มพม่าในปี 2551
ซิตตู่ เซยะ ช่างภาพสถานีโทรทัศน์เสียงประชาธิปไตยพม่า ถูกตัดสินจำคุกรวม 18 ปี หลังรายงานข่าวเหตุระเบิดกลางเมืองย่างกุ้ง ช่วงเทศกาลสงกรานต์ปีก่อน
Burma VJ,Free Burma VJ,ซิตตู่ เซยะ,ดีวีบี,นักโทษการเมือง,นักโทษการเมืองพม่า,พม่า,สื่อมวลชน,สื่อมวลชนพม่า,เสรีภาพสื่อ